text: Superligaens topscorer på vej væk fra AC Horsens
  10 februar 2012 kl. 14.33
  Når AC Horsens-truppen lørdag tager på træningslejr i Tyrkiet, bliver det uden holdets brasilianske angriber, Gilberto Macena. Han er på vej til at skifte væk fra klubben.
  AC Horsens er i gang med forhandlinger om et salg af den 27-årige brasilianer der kom til AC Horsens fra Holbæk i sommeren 2006. Klubben forventer et eventuelt salg inden for overskuelig fremtid, meddeler AC Horsens i en pressemeddelelse.
  
  6 år i Horsens er slut
  Gilberto Macena blev meldt på vej væk fra AC Horsens i det netop overståede transfervindue, men det skete ikke. Han er tidligere blevet rygtet til den kinesiske liga, som fortsat må hente spillere. Gilberto Macena scorede 11 mål i efterårssæsonen i Superligaen.
  